Boti ur-jauziak

Boti ur-jauziak () Ghana hego-ekialdean dagoen ur-jauzi bikote bat da. Koforidua hiritik 17 kilometrora aurkitzen dira, Boti herrixkan, eta Akkra hiriburutik 90 minutu ingurura, garraiobidearen arabera.

 Historia 
Ingurua esploratzen ari zen apaiz zuri katoliko batek aurkitu omen zituen Boti ur-jauziak basoaren erdian. 1960. hamarkadan oso ezagunak egin ziren eta Ghanako lehen presidentea izan zen Dr. Kwame Nkrumah han izan zen bisitan.

 Deskribapena 
Berez goiko eta azpiko Boti ur-jauziak badaude ere, ezagunak azpiko bikotea soilik dira. Azpiko bikote hori errekek sortzen dituzte. Ur-jauzi hauek 30 metrotako altuera dute.

Kondairak dio erreka bat arra dela eta bestea emea. Eurite sasoian errekak handi datoz eta ur-jauzi "arrak" eta "emeak" bat egiten dute ortzadar ikusgarria sortaraziz. Inguruko biztanleek "ezkontza" esaten diote ortzadar horri.

Ur-jauziak erortzen diren putzutik Ponmpon ibaia sortzen da eta honek Huhunya baso erreserba zeharkatuz Volta ibaira isurtzen ditu urak.

 Inguruko bitxikeriak 
Ur-jauzien inguruan badira bi elementu bitxi, Three-headed palm tree ("hiru buruko palmondoa") eta Umbrella rock ("aterkin arroka").

 Iruditegia 

 Erreferentziak 

 Kanpo estekak 

Kategoria:Ghanako ur-jauziak